Tilawin deg usefru-agi kennan-tt tislit ɣer ṭṭjra n tulmut acku d aseklu i yesɛan iẓuran jeḥden ma d lǧedra-is tegma d asawen tettak-d tilli d ubeḥri ḥlawen, dayen i yeǧǧan tilawinagi cuban-tt lqed n teslit ɣer cbaha n tulmut ( tislit lqed n tulmut). Deg usefru-agi daɣen yellad uweṣṣi n teslit akken ad teṣbar ɣef imawlan-is ladɣa mi ara d-teffeɣ seddaw leɛnaya-nsen, akken ad teg leqrar i uxxam-is acku d win ara s-idumen, ad ttexdem fell-asen amzun dimawlan i t-id-yeǧǧan ayagi sbegnen-tt-id tlawin deg sin waffiren ineggura(taxxamt n baba-m ttut) ( tin n wergaz-im ḥlut).